
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ



РАШЭННЕ

	«21» студзеня 2022 г.
	         № 6
	                      г. Бішкек




Аб унясенні змяненняў у Палажэнне аб адзіным парадку ажыццяўлення ветэрынарнага кантролю (нагляду) на мытнай мяжы Еўразійскага эканамічнага саюза і на мытнай 
тэрыторыі Еўразійскага эканамічнага саюза

У адпаведнасці з пунктам 9 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак 
№ 12 да Дагавора аб Еўразійскім эканамічным саюзе 
ад 29 мая 2014 года) і пунктам 49 дадатку № 1 да Рэгламенту 
работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. 
№ 98, Савет Еўразійскай эканамічнай камісіі вырашыў:
1. Унесці ў Палажэнне аб адзіным парадку ажыццяўлення ветэрынарнага кантролю (нагляду) на мытнай мяжы Еўразійскага эканамічнага саюза і на мытнай тэрыторыі Еўразійскага эканамічнага саюза, зацверджанае Рашэннем Камісіі Мытнага саюза ад 18 чэрвеня 2010 г. № 317, змяненні згодна з дадаткам.


2. Гэта Рашэнне ўступае ў сілу па сканчэнні
180 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук

ДАДАТАК
да Рашэння Савета
Еўразійскай эканамічнай камісіі
ад 21 студзеня 2022 г. № 6



ЗМЯНЕННІ,
якія ўносяцца ў Палажэнне аб адзіным парадку ажыццяўлення ветэрынарнага кантролю (нагляду) на мытнай мяжы Еўразійскага эканамічнага саюза і на мытнай тэрыторыі Еўразійскага эканамічнага саюза

1. Дапоўніць пунктамі 6.13 і 6.14 наступнага зместу:
«6.13. Пры ўвозе на мытную тэрыторыю Саюза падкантрольных тавараў, якія ў адпаведнасці з Адзінымі ветэрынарнымі патрабаваннямі павінны суправаджацца ветэрынарнымі сертыфікатамі, па ўзгадненні з  кампетэнтным органам краіны-экспарцёра для паскарэння правядзення працэдуры ветэрынарнага кантролю магчыма прымяненне механізма папярэдняга паведамлення аб выдадзеным ветэрынарным сертыфікаце на падкантрольны тавар па форме згодна з дадаткам № 81. Папярэдняе паведамленне накіроўваецца кампетэнтным органам краіны-экспарцёра ўпаўнаважанаму органу дзяржавы-члена, якая з’яўляецца краінай прызначэння тавару, пры дапамозе электроннай пошты, запаўнення адпаведнай вэб-формы ці іншым спосабам, узгодненым кампетэнтным органам краіны-экспарцёра і ўпаўнаважаным органам гэтай дзяржавы-члена. У выпадку ўвозу падкантрольнага тавару ў суправаджэнні ветэрынарнага сертыфіката, аформленага ў электронным выглядзе, выдадзенага кампетэнтным органам краіны-экспарцёра, механізм папярэдняга паведамлення не прымяняецца.
6.14. Службовыя асобы ўпаўнаважанага органа дзяржавы-члена, якая з’яўляецца краінай прызначэння тавару, могуць паменшыць колькасць падлеглых надгляду партый увезеных з трэціх краін падкантрольных тавараў (прадукцыі), указаных у пунктах 6.5 і 6.10 гэтага Палажэння, у пунктах пропуску і месцах прызначэння (дастаўкі) такіх тавараў, зыходзячы з вынікаў праведзенай ацэнкі рызыкі згодна з Рашэннем Камісіі Мытнага саюза ад 18 кастрычніка 2011 г. № 835, а таксама з улікам адсутнасці парушэнняў з боку ўдзельнікаў знешнеэканамічнай дзейнасці, пры выяўленні якіх указанымі службовымі асобамі былі аформлены акты па формах згодна з дадаткамі № 1 і 6.».
2. Дапоўніць дадаткам № 81 наступнага зместу:


«Дадатак № 81
                                                                                                                                                                
 (форма)

Папярэдняе паведамленне аб выдадзеных ветэрынарных сертыфікатах 
на падкантрольныя тавары, якія пастаўляюцца на мытную тэрыторыю Еўразійскага эканамічнага саюза


	№ п/п
	№ ветэрынарнага сертыфіката
	Назва і № прадпрыемства-вытворцы падкантрольных тавараў, указаныя ў ветэрынарным сертыфікаце
	Найменне арганізацыі-атрымальніка на мытнай тэрыторыі Еўразійскага эканамічнага 
саюза
	Транспартны сродак
	№
пломбы
	Від тавару
	Вага нета (тон)
	Адрас адпраўшчыка  (пагрузкі тавараў)
	Адрас атрымальніка (выгрузкі тавараў)

